Diari Oficial de la Generalitat Valenciana


Sumari del DOGV 9706, del 18-10-2023 (2023/10663)

RESOLUCIÓ de 2 d'octubre de 2023, de la Conselleria d'Hisenda, Economia i Administració Pública, per la qual s'autoritza una ampliació de crèdits en el capítol 9, projecte financer T0461 «Capítol IX. Deute», del programa 011.10, Servei del deute, de la secció 19, per import de 570.963,28 euros, així com incrementar el pressupost d'ingressos, aplicació 879.00, Desviació financera programa REACT-EU (expedient 06.040/23-171).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9706

Data del DOGV
:   18-10-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/10944


Data del document
:   02-10-2023

Organisme emissor


Tipus de document
:   Resolució

Descriptors 

:   * Conselleria de Hacienda, Economía y Administración Pública
    * Conselleria d'Hisenda, Economia i Administració Pública

RESOLUCIÓ de 2 d'octubre de 2023, de la Conselleria d'Hisenda, Economia i Administració Pública, per la qual s'autoritza una ampliació de crèdits en el capítol 9, projecte financer T0461 «Capítol IX. Deute», del programa 011.10, Servei del deute, de la secció 19, per import de 570.963,28 euros, així com incrementar el pressupost d'ingressos, aplicació 879.00, Desviació financera programa REACT-EU (expedient 06.040/23-171). [2023/10942]  
  
  
Amb data 28 de desembre de 2020, el Ministeri d'Hisenda va comunicar a les comunitats autònomes el repartiment del Fons de l'Ajuda a la Recuperació per a la Cohesió i els Territoris d'Europa (REACT-UE), del qual van correspondre a la Comunitat Valenciana 4.117.497.170 euros.  
  
D'altra banda, en virtut de la disposició final vint-i-novena de la Llei 11/2020, de 30 de desembre, de pressupostos generals de l'Estat per a 2021, per la qual es va modificar el Reial Decret llei 17/2014, de 26 de desembre, es va crear el nou compartiment del FLA, Fons de Liquiditat REACT-UE, amb la finalitat de proporcionar a les comunitats autònomes la liquiditat financera per al ràpid desplegament i execució de l'Ajuda a la Recuperació per a la Cohesió i els Territoris d'Europa (REACT-UE).  
La Comunitat Valenciana va formalitzar la seua adhesió al compartiment esmentat, mitjançant el corresponent acord del Consell, durant els exercicis 2021 i 2022, en què assumia el compromís de destinar els fons rebuts a través d'aquest compartiment a finançar l'execució dels projectes i actuacions que canalitzen l'ajuda REACT-UE, i destinar els recursos REACT-UE, una vegada es reben de la UE, a cancel·lar totalment o parcialment el préstec del compartiment, així com cancel·lar al tancament de l'ajuda REACT-UE els préstecs formalitzats o al venciment d'aquests, sense incloure'n el refinançament dins de l'àmbit objectiu dels altres compartiments del Fons de Finançament a Comunitats Autònomes.  
D'acord amb això, la Generalitat va formalitzar amb l'Institut de Crèdit Oficial, en representació de l'Administració general de l'Estat, dos contractes de préstec, amb càrrec al Fons de Finançament de les Comunitats Autònomes a través del compartiment Fons de Liquiditat REACT-UE, corresponent als exercicis 2021 i 2022, en les dates, pels imports i amb les dades de disposició següents:  
  
Data subscripció Fons exercici Import màxim Saldo disposat Data venciment final  
17.06.2542 7399 318.000.000,25 314.902.000,00 15.10.2026  
23.03.3646 5040 648.000.000,07 097.417.472,93 15.10.2026  
  
  
  
L'Acord de la Comissió Delegada del Govern per a Assumptes Econòmics (ACDGAE) del 17 de març de 2021, en l'apartat «Condicions addicionals per a disposar del préstec amb càrrec al compartiment Fons de Liquiditat REACT-UE», estableix que les comunitats autònomes adherides a aquest compartiment han de «destinar els ingressos dels recursos REACT-UE procedents de la Unió Europea a amortitzar els préstecs del Fons de Liquiditat REACT-UE […] en els dos mesos naturals al de l'ingrés dels fons europeus REACT-UE, amb la comunicació prèvia al Ministeri d'Hisenda i al banc agent (Institut de Crèdit Oficial)».  
En aquest sentit, amb data 28 de setembre de 2022 i 30 de març de 2023, la Generalitat va efectuar unes amortitzacions anticipades obligatòries, per import de 40.252.014,77 euros i 71.568.733,75 euros, del préstec formalitzat amb càrrec al compartiment Fons de Liquiditat REACT-UE 2021. El saldo viu del préstec, una vegada efectuada l'amortització anticipada parcial esmentada, ascendeix a 623.677.023,48 euros.  
Per això, la Resolució de 29 de març de 2023, del conseller d'Hisenda i Model Econòmic, va autoritzar una ampliació de crèdits en el capítol 9, de la secció 19, «Servei del deute», del pressupost de la Generalitat, per import de 03.671.602,75 euros, a fi de permetre la imputació al pressupost de l'exercici 2023 de l'amortització anticipada realitzada el 30 de març de 2023 esmentada més amunt.  
Amb data 8 d'agost de 2023, la Comunitat ha rebut un nou ingrés, per import de 570.963,28 euros, corresponent a recursos procedents de fons europeus vinculats a projectes i actuacions que canalitzen l'ajuda REACT-UE. En aquest sentit, mitjançant un escrit de la secretària autonòmica de Finançament de 4 de setembre de 2023, s'ha comunicat al Ministeri d'Hisenda i Funció Pública i a l'ICO que, amb data 6 d'octubre de 2023, s'efectuarà una nova amortització anticipada parcial obligatòria, per import de 570.963,28 euros, del préstec REACT-UE formalitzat el 17 de juny de 2021.  
Per això, per a procedir a l'amortització parcial obligatòria, es planteja la necessitat d'ampliar els crèdits per import de 570.963,28 euros en el capítol 9 del programa 011.10, Servei del Deute, projecte T0461 «Capítol IX. Deute», a l'efecte de registrar pressupostàriament aquestes amortitzacions anticipades i prenent en consideració la finalitat específica dels préstecs signats amb càrrec al Fons de Liquiditat REACT-UE i la desviació financera produïda pel desfasament entre l'execució dels ingressos i les despeses que financen.  
  
La disposició transitòria segona del Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la Covid-19, relativa al reembossament dels préstecs del Fons de Finançament de les Comunitats Autònomes, compartiment Fons de Liquiditat REACT EU, estableix que, per a la formalització comptable d'aquests reembossaments, i una vegada rebuts els ingressos de la Unió Europea, per l'execució de les actuacions i projectes contemplats en el programa REACT-EU, podrà incrementar-se el capítol IX, «Passius financers», del pressupost de despeses de la secció 19, Servei del Deute, fins al límit de la desviació financera resultant dels fons del programa esmentat.  
  
Per tot això, i en virtut del que disposa l'article 48 de la Llei 1/2015, d'hisenda pública, sector públic instrumental i subvencions, i dels articles 22.1.d) i 24.e) de la Llei 9/2022, de pressupostos de la Generalitat per a l'exercici 2023, aquesta Conselleria d'Hisenda, Economia i Administració Pública adopta la següent resolució:  
  
Primer  
Autoritzar un augment del pressupost d'ingressos, en l'aplicació 879.00 Desviació financera Programa REACT-EU, per import de 570.963,28 euros.  
  
Segon  
Autoritzar una ampliació de crèdit en el pressupost de despeses, en l'aplicació 32.84.68.289.71.9, projecte financer T0461 «Capítol IX. Deute», per import de 570.963,28 euros.  
  
València, 2 d'octubre de 2023.- El sotssecretari de la Conselleria d'Hisenda, Economia i Administració Pública (p. d., Resolució de 8.06.22; DOGV 9360): Carlos Pablo Gracia Calandín.